《送程给事知越州》
宋代·练定

鉴湖蓬阁南州冠，诏辍真仙去总临。江上儿童争跨竹，日边鸳鹭惜分襟。

气凌沙漠冰霜凛，旌拂兰亭雨露深。彩笔欲穷千里景，锦囊先屈满朝吟。

五云鹤驭聊栖息，万里鹏图在尺寻。玉殿叮咛天语密，未应闲得子牟心。

作者简介：宋建州浦城人，字公权。仁宗嘉祐八年进士。历乌江尉、福州司理。吕惠卿知大名，奏掌机宜文字。召对，以尊主强国为先，失时宰意，通判信州。召为将作监，除湖南转运判官。徽宗时尝提点本路刑狱，移广南路，官至朝请大夫。有《青丘集》。